ΓΡΑΠΤΗ ΕΡΩΤΗΣΗ P-2305/02

υποβολή: Christopher Heaton-Harris (PPE-DE) προς την Επιτροπή

(18 Ιουλίου 2002)

Θέμα: Προαγωγή τηςγείας

Πόσα χρήματα διατέθηκαν για την προαγωγή τηςγείας κατά το καθένα από τα τελευταία δέκα έτη· Πόσα χρήματα διατέθηκαν για εκστρατείες κατά του καπνού και του καπνίσματος κατά το καθένα από τα δέκα τελευταία έτη·

Απάντηση του κ. Mr Byrne Εξ ονόματος της Επιτροπής

(20 Σεπτεμβρίου 2002)

Το κοινοτικό πρόγραμμα δράσης για την προαγωγή, ενημέρωση, διαπαιδαγώγηση και κατάρτιση σε θέματαγείας, εντός του πλαισίου δράσης στον τομέα της δημόσιαςγείας (1996 έως 2000) διαθέτει προϋπολογισμό ύψους 35 εκατομμυρίων, και επιπλέον 7.27 εκατομμύρια για την παράταση το 2001 και 7.27 εκατομμύρια για την παράταση το 2002. Ωστόσο το εν λόγω πρόγραμμα δεν περιλαμβάνει ενέργειες για την πρόληψη ή τη διακοπή του καπνίσματος, που καλύπτονται από το σχέδιο δράσης για την καταπολέμηση του καρκίνου εντός του πλαισίου δράσης στον τομέα της δημόσιαςγείας (1996 έως 2000)(1). Το κεφάλαιο Β του σχεδίου δράσης καλύπτει πρωτοβουλίες για την ενημέρωση και την αγωγή σε θέματαγείας, εκ των οποίων οι δραστηριότητες ενημέρωσης και αγωγής στον τομέα της πρόληψης και της διακοπής του καπνίσματος αποτελούν μια σημαντική συνιστώσα. Η δεκαετής περίοδος που αναφέρεται, περιλαμβάνει το σχέδιο δράσης 1996-2000, παρατάσεις το 2001 και το 2002(2), και το προγενέστερο πρόγραμμα. Σε αυτή την περίοδο, από το σύνολο των κονδυλίων που είχαν δεσμευτεί, ύψους 121.7 εκατομμυρίων, δαπανήθηκαν 32 εκατομμύρια περίπου για την ενημέρωση και την αγωγή σε θέματαγείας, δηλαδή για συγχρηματοδότηση εκστρατειών πρόληψης σε ευρωπαϊκή κλίμακα, περιλαμβάνοντας την πρόληψη του καπνίσματος, και για τη συγχρηματοδότηση δύο διευρωπαϊκών δικτύων πρόληψης και διακοπής του καπνίσματος (1996: 2.7 εκατομμύρια, 1997: 2.5 εκατομμύρια, 1998: 2.6 εκατομμύρια, 1999: 3.5 εκατομμύρια, 2000: 3.6 εκατομμύρια, 2001: 3.8 εκατομμύρια, 2002: 3.7 εκατομμύρια)(3). Από το 2003, οι πρωτοβουλίες που αποσκοπούν στους καθοριστικούς παράγοντες τηςγείας που συνδέονται με τον τρόπο ζωής, συμπεριλαμβάνοντας τον καπνό, θα διεξαχθούν στο πλαίσιο του προγράμματος της κοινοτικής δράσης στον τομέα της δημόσιαςγείας (2003-2008, 312 εκατομμύρια). Το πρόγραμμα αυτό θα αντικαταστήσει τη σειρά των οκτώ προγραμμάτων για τη δημόσιαγεία, περιλαμβάνοντας τα προγράμματα για την προαγωγή τηςγείας και για τον καρκίνο.

Μια άλλη σημαντική πηγή χρηματοδότησης για τον έλεγχο του καπνού είναι το κοινοτικό ταμείο έρευνας και ενημέρωσης στον τομέα του καπνού, το οποίο ιδρύθηκε το 1992 με τον κανονισμό 2075/92 του Συμβουλίου (τροποποιήθηκε από τον κανονισμό 1636/98 του Συμβουλίου). Σήμερα χρηματοδοτείται μέσω μιας εισφοράς που δεν ξεπερνά το 2 % (δηλαδή ± 20 εκατομμύρια ετησίως) της ετήσιας πριμοδότησης που καταβάλλεται στους καπνοπαραγωγούς της Κοινότητας (1 % έως το 1998). Το 50 % του προϋπολογισμού του ταμείου διατίθεται για σχέδια για τη μεγαλύτερη ευαισθητοποίηση όσον αφορά τις βλαβερές συνέπειες της κατανάλωσης καπνού με οποιαδήποτε μορφή, ειδικότερα μέσω της ενημέρωσης και της αγωγής. Μέχρι σήμερα έχουν δεσμευτεί πάνω από 25.5 εκατομμύρια για πολυετή σχέδια από το τμήμα για την ενημέρωση/εκπαίδευση του ταμείου. Το μεγαλύτερο μέρος των ποσών που έχουν δεσμευτεί το 2001 και το 2002 δαπανήθηκε σε μια εκστρατεία για την πρόληψη και τη διακοπή του καπνίσματος στην Ευρώπη που είχε στόχο τους νέους, η οποία θα συνεχιστεί έως το 2004 (περισσότερες πληροφορίες στη διεύθυνση: http://www.feel-free.info/index-ge.htm).

(1) Απόφαση αριθ. 645/96/ΕΚ του Κοινοβουλίου και του Συμβουλίου της 29 Μαρτίου 1996 σχετικά με τη θέσπιση κοινοτικού προγράμματος δράσης για την προαγωγή, ενημέρωση, διαπαιδαγώγηση και κατάρτιση σε θέματαγείας, εντός του πλαισίου δράσης στον τομέα της δημόσιαςγείας (1996 to 2000) — ΕΕ L 95 της 16.4.1996.

(2) Decision No 521/2001/EC of the Parliament and of the Council of 26 February 2001 extending certain programmes of Community action in the field of public health adopted by Decisions No 645/96/EC, No 646/96/EC, No 647/96/EC, No 102/97/EC, No 1400/97/EC and No 1296/1999/EC and amending those Decisions — ΕΕ L 79 της 17.3.2001.

(3) περισσότερες πληροφορίες για τα χρηματοδοτούμενα σχέδια θα βρείτε στην ιστοσελίδα:http://europa.eu.int/comm/health/ph/programmes/cancer/projects.htm.